Alternatíva I

Dôvodová správa

Všeobecná časť:

Ministerstvo práce, sociálnych vecí a rodiny Slovenskej republiky spracovalo návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia. V tomto materiáli sa okrem iného navrhuje zvýšenie dôchodkov priznaných zo všeobecného systému sociálneho zabezpečenia o 5 % (alternatívne o 7,1 %). Návrh zákona sa nevzťahuje na výsluhové príspevky a výsluhové dôchodky zo sociálneho zabezpečenia vojakov.
Na zvyšovanie výsluhových dôchodkov a výsluhových príspevkov zo sociálneho zabezpečenia vojakov sa do 31. júla 2001 vzťahovali predpisy, podľa ktorých sa zvyšovali priznané dôchodky vo všeobecnom (civilnom) systéme dôchodkového zabezpečenia. Pretože však tento model zvyšovania priznaných dôchodkov mal za dôsledok zvyšovanie rozdielu medzi úrovňou dôchodkov zo sociálneho zabezpečenia vojakov priznaných do 30. apríla 1998 a úrovňou dôchodkov priznaných za účinnosti zákona č. 114/1998 Z. z. o sociálnom zabezpe-čení vojakov, t. j. po uvedenom dátume, bol s účinnosťou od 1. augusta 2001 novelizovaný § 59 tohto zákona. Podľa novelizovaného znenia § 59 je potrebné, aby zvyšovanie výsluho-vých príspevkov a výsluhových dôchodkov zo sociálneho zabezpečenia vojakov bolo vykona-né podľa osobitného zákona, a to najskôr odo dňa zvýšenia dôchodkov vyplácaných Sociál-nou poisťovňou s prihliadnutím na rast životných nákladov a s prihliadnutím na rast priemerného služobného príjmu profesionálneho vojaka.
Vzhľadom na uvedené skutočnosti sa rovnako ako v roku 2001 predkladá návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 tak, aby s účinnosťou od 1. júla 2002 bolo možné upraviť aj vojenské výsluhové príspevky a dôchodky. Zvýšenie výsluhových príspevkov a výsluhových dôchodkov zo sociálneho zabezpečenia vojakov sa navrhuje vykonať tak, aby súhrnná suma potrebná na zvýšenie bola približne rovnaká ako pri zvyšovaní dôchodkov zo všeobecného systému sociálneho zabezpečenia, ktorú navrhlo Ministerstvo práce, sociálnych vecí a rodiny Slovenskej republiky, t. j. zvýšenie dôchodkov o 5 % (alternatívne o 7,1 %)) a súčasne, aby sa zmiernil rozdiel medzi priemernými úrovňami dvoch uvedených skupín výsluhových príspevkov a výsluhových dôchodkov.
Rozdielne navrhované percento zvýšenia u jednotlivých skupín výsluhových príspevkov a výsluhových dôchodkov bolo stanovené so zreteľom na percentuálny pomer priemerných výšok týchto príspevkov a dôchodkov, ktoré dosahujú v súčasnej dobe, pričom boli sledované tieto ciele:
a)	priblíženie úrovne porovnateľných dôchodkov priznávaných podľa zákona č. 114/1998 Z. z. a dôchodkov priznaných pred jeho účinnosťou,
b)	primeraná eliminácia historicky vzniknutých anomálií vo výške spolu 17-tich dôchodkov, ktoré boli priznané podľa špecifických predpisov a dnes zostávajú za ostatnými porovnateľnými dôchodkami,
c)	zohľadnenie úpravy služobných príjmov profesionálnych vojakov podľa zákona č. 380/1997 Z. z. o peňažných náležitostiach vojakov, priznávania ďalšieho služobného príjmu a valorizácie služobného príjmu.
	V tabuľke, ktorá je súčasťou tejto dôvodovej správy, sú uvedené ekonomické dopady navrhovaného zvýšenia výsluhových príspevkov a výsluhových dôchodkov zo sociálneho zabezpečenia vojakov a ich porovnanie s nákladmi, ktoré by vznikli, keby bolo zvýšenie týchto príspevkov a dôchodkov realizované podľa všeobecného modelu, uplatňovaného v sociálnom zabezpečení vojakov do 31. júla 2001. Vyplýva z nich, že pri schválení navrhovaného zvýšenia uvedených príspevkov a dôchodkov bude mesačne potrebné vynalo-žiť 4,7 mil. Sk (alt. 6,5 mil. Sk) mesačne. Uvedená finančná potreba bude pokrytá príspevkom poskytovaným z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného podľa § 81 ods. 1 písm. c) zákona č. 114/1998 Z. z. o sociálnom zabezpečení vojakov v znení neskorších predpisov. Navrhovaná právna úprava nebude mať zvýšený dopad na štátny rozpočet.
	V ďalších rokoch bude na uvedené zvýšenie dôchodkov potrebné vynaložiť sumu cca 56,4 mil. Sk (alt. 78 mil. Sk) ročne. Táto suma bude taktiež uhrádzaná v rámci príspevku poskytovaného z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného.
	Návrh zákona nebude mať dopad na zamestnanosť a na tvorbu pracovných miest. Návrh zákona je v súlade s Ústavou Slovenskej republiky   a platným právnym poriadkom. 
	Predmetný návrh zákona sa týka len úzkej skupiny občanov Slovenskej republiky, ktorí poberajú výsluhové príspevky alebo výsluhové dôchodky zo sociálneho zabezpečenia vojakov  a nadväzuje na návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia, ktorý spracovalo Ministerstvo práce, sociálnych vecí a rodiny Slovenskej republiky. Z uvedeného dôvodu nebol návrh zákona predložený na rokovanie Rady hospodárskej a sociálnej dohody.

Doložka zlučiteľnosti
právneho predpisu
s právom Európskych spoločenstiev a právom Európskej únie

1.	Navrhovateľ právneho predpisu: vláda Slovenskej republiky

2.	Názov návrhu právneho predpisu: zákon o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002.

3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu právneho predpisu z pohľadu Európskej dohody o pridružení, Národného programu pre prijatie acquis comunautaire, Partnerstva pre vstup, Bielej knihy, screeningu a plánu legislatívnych úloh vlády Slovenskej republiky,
Predkladaný návrh zákona svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení a svojou problematikou nepatrí ani medzi priority odporúčané v  Bielej knihe. Problematika návrhu zákona nie je prioritou aproximácie práva ani podľa aktualizovaného znenia NPAA, Partnerstva pre vstup, screeningu, Pravidelnej správy Európskej komisie o stave pripravenosti SR na členstvo v EÚ a Prioritných úloh vlády SR na rok 2002. 
Návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 nie je úlohou zahrnutou do Plánu legislatívnych úloh vlády Slovenskej republiky na rok 2002,
b)	identifikácia záväzkov vyplývajúcich zo schválených negociačných pozícií v príslušnej kapitole, ktorá je predmetom návrhu právneho predpisu: bezpredmetné.

4.	Problematika návrhu právneho predpisu nie je upravená v práve Európskych spoločenstiev a v práve Európskej únie.

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie: bezpredmetné.

6.	Gestor: bezpredmetné.

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie: bezpredmetné, žiadny expert sa nezúčastnil pri príprave návrhu zákona.

Osobitná časť:

K § 1:
	Základnou skupinou výsluhových dôchodkov, ktoré boli pretransformované z dôchodkov priznaných pred 1. májom 1998, t. j. pred účinnosťou zákona č. 114/1998 Z. z. o sociálnom zabezpečení vojakov sú bývalé starobné dôchodky z I. a II. kategórie funkcií, bývalé dôchodky za výsluhu rokov profesionálnych vojakov podľa zákonov o sociálnom zabezpečení (zákon č. 101/1964, zákon č. 121/1975 Zb. a zákon č. 100/1988 Zb.) a odpočivné a výsluhové dôchodky priznané podľa predpisov platných pred 1. októbrom 1964, upravujúcich dôchodkové zabezpečenie bývalých vojakov z povolania.
	Pri valorizáciách dôchodkov vykonaných podľa všeobecných predpisov o zvyšovaní dôchodkov do roku 2000 došlo k  zaostávaniu úrovne najmä bývalých dôchodkov za výsluhu rokov (celkový počet 17, priemerná výška 7 452 Sk). Navrhuje sa preto jednotlivé skupiny uvedené v § 1 zvýšiť diferencovane tak, aby sa ich priemerná výška vyrovnávala a súčasne sa priblížila k priemernej výške výsluhových dôchodkov priznaných podľa zákona č. 114/1998 Z. z.

K § 2:
	Podobná situácia ako u pretransformovaných výsluhových dôchodkov uvedených v § 1, je aj u bývalých príspevkov za službu, resp. výsluhových príspevkov priznaných podľa zákona č. 76/1959 Zb. o niektorých služobných pomeroch vojakov. Ide o dôsledok rôznej pôvodnej konštrukcie, resp. maximálnej výšky týchto dávok pri ich priznaní. Ide spolu o 2 256 bývalých príspevkov za službu, resp. výsluhových príspevkov.

K § 3:
	Rovnaká situácia, ako u výsluhových dôchodkov uvedených v § 1 ods. 1 a 2, je aj u invalidných výsluhových dôchodkov priznaných podľa predpisov platných pred 1. májom 1998. Ide spolu  o 234 dôchodkov.
	Navrhovaný mechanizmus zvýšenia uvedených dôchodkov je analogický ako u dôchodkov uvedených v § 1 a 2 s rovnakým cieľom.

K § 4 a 5:
	Výsluhové dôchodky a invalidné výsluhové dôchodky priznané podľa zákona č. 114/1998 Z. z. o sociálnom zabezpečení vojakov majú nielen podstatne výhodnejšiu kon-štrukciu a dosahujú vyššie výmery ako skôr priznané výsluhové dôchodky, a pri uplatňovaní všeobecného modelu ich valorizácie do roku 2000 ich odstup od skôr priznaných výsluhových dôchodkov ďalej vzrastal. S cieľom znížiť vzniknutý a prehlbujúci sa rozdiel sa navrhuje u týchto dôchodkov valorizovať ich vo výrazne nižšej miere nielen v porovnaní so skôr priznanými výsluhovými dôchodkami, ale aj v porovnaní s dôchodkami zo všeobecného systému sociálneho zabezpečenia. Pri valorizácii dôchodkov uvedených v § 4 ide o 2 541 dôchodkov s priemernou výškou asi 11 000 Sk, pri valorizácii dôchodkov uvedených v § 5 ide o 1 dôchodok s  výškou 11 400 Sk.

K § 6 a 7:
	Navrhnutý spôsob valorizácie vdovských, vdoveckých a sirotských dôchodkov zo sociálneho zabezpečenia vojakov je analógiou návrhu zvyšovania dôchodkov uvedeného v predchádzajúcich ustanoveniach. U dôchodkov uvedených v § 6 ods. 1 ide o 930 dôchodkov s priemernou výškou 4 858 Sk,  v § 6 ods. 2 ide o  50 dôchodkov s priemernou výškou 5 703 Sk. Dôchodkov uvedených v § 7 ods. 1 je 108 s priemernou výškou 2 583 Sk, v § 7 ods. 2 ide o asi 41 dôchodkov s priemernou výškou 2 929 Sk.

K § 8:
	Výsluhové príspevky sú dávkou poskytovanou dočasne po dobu 1 - 3 rokov v zá-vislosti od dĺžky vykonanej vojenskej služby, pričom sú vyplácané len výsluhové príspevky priznané podľa zákona č. 114/1998 Z. z. o sociálnom zabezpečení vojakov v znení neskorších predpisov. Ich počet je cca 282 s priemernou výškou 2 831 Sk. Valorizáciu sa navrhuje vy-konať v rovnakej miere ako pri výsluhových dôchodkoch priznaných podľa uvedeného zákona. 

K § 9:
	Navrhuje sa ustanovenie, ktoré zabraňuje dvojitej valorizácii vdovských výsluhových dôchodkov a sirotských výsluhových dôchodkov v prípadoch, ak už boli podľa navrhovaného zákona valorizované výsluhové dôchodky a invalidné výsluhové dôchodky, z ktorých boli vdovské výsluhové dôchodky a sirotské výsluhové dôchodky vymerané.

K § 10:
	Navrhuje sa ustanoviť, od akého dňa majú byť valorizované dôchodky podľa predkladaného návrhu zákona, a to variantne s ohľadom na ust. § 59 zákona č. 114/1998 Z. z. o sociálnom zabezpečení vojakov v znení neskorších predpisov.

K § 11:
	Navrhuje sa účinnosť zákona od 1. júla 2002. 

Doložka finančných, ekonomických a environmentálnych vplyvov a vplyvov na zamestnanosť

1. Odhad dopadov na verejné financie

Zvyšovanie dôchodkov je predložené v dvoch alternatívach.
Pri schválení navrhovaného zvýšenia uvedených príspevkov a dôchodkov bude mesačne potrebné vynaložiť 4,7 mil. Sk (alt. 6,5 mil. Sk) mesačne. Uvedená finančná potreba bude pokrytá príspevkom poskytovaným z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného podľa § 81 ods. 1 písm. c) zákona č. 114/1998 Z. z. o sociálnom zabezpečení vojakov v znení neskorších predpisov. 
	V ďalších rokoch bude na uvedené zvýšenie dôchodkov potrebné vynaložiť sumu cca 56,4 mil. Sk (alt. 78 mil. Sk) ročne. Táto suma bude taktiež uhrádzaná v rámci príspevku poskytovaného z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného.

Porovnanie nákladov na zvýšenie výsluhových príspevkov a výsluhových dôchodkov zo sociálneho zabezpečenia vojakov v roku 2002, ktoré by vznikli pri zvyšovaní týchto príspevkov a dôchodkov podľa pravidiel uplatnených vo všeobecnom (civilnom) systéme dôchodkového zabezpečenia s nákladmi na zvýšenie uvedených dôchodkov podľa predkladaného návrhu zákona

I. Zvýšenie podľa všeobecného (civilného) modelu:

Druh dávky	Počet	Celkové nákla-dy mesačne	Mesačné náklady na zvýšenie pri zvýšení  
o 5 %	Mesačné náklady na zvýšenie pri zvýšení 
o 7,1 %	
Výsluhový dôchodok	8 679	80 274 126 Sk	4 013 707 Sk	5 699 463 Sk	
Invalidný výsluhový dôchodok	253	1 992 238 Sk	   99 612 Sk	141 449 Sk	
Výsluhový príspevok	282	798 452 Sk	      39 923 Sk	56 691 Sk	
Vdovský výsluhový dôchodok a vdovec-ký výsluhový dô-chodok	981	4 807 746 Sk	   240 387 Sk	341 350 Sk	
Sirotský výsluhový dôchodok	149	399 012 Sk	   19 950 Sk	28 330 Sk	

S p o l u	
10 344	
88 271 574 Sk	
4 413 579 Sk	
6 267 282 Sk	

II. Zvýšenie podľa navrhovaného zákona

Podľa ustanovenia	Počet dôchod-kov	Mesačné náklady spolu	Mesačné náklady na zvýšenie
	
			Var. I	Var. II	
§ 1 ods. 1	3 831	32 432 224 Sk	6,1 %	1 978 366 Sk	8,2 %		2 659 442 Sk	
§ 1 ods. 2	17	126 690 Sk	8,4 %	10 642 Sk	10,5 %		13 303 Sk	
§ 2 	2 256	19 241 574 Sk	6,0 %	1 154 495 Sk	8,1 %		1 558 568 Sk	
§ 3 	247	1 950 250 Sk	6,1 %	118 966 Sk	8,2 %		159 921 Sk	
§ 4 ods. 1	2 541 	28 342 500 Sk	3,8 % 	1 077 015 Sk	5,9 %		1 672 208 Sk	
§ 4 ods. 2	34	131 138 Sk	6,1 %	7 999 Sk	8,2 %		10 753 Sk	
§ 5	6	41 988 Sk	3,8 %	1 596 Sk	5,9 %		2 478 Sk	
§ 6 ods. 1	930	4 518 087 Sk	6,1 %	275 604 Sk	8,2 %		370 484 Sk	
§ 6 ods. 2	51	289 370 Sk	3,8 %	10 997 Sk	5,9 %		17 073 Sk	
§ 7 ods. 1	108	278 920 Sk	6,1 %	17 015 Sk	8,2 %		22 872 Sk	
§ 7 ods. 2	41	120 092 Sk	3,8 %	4 564 Sk	5,9 %		7 086 Sk	
§ 8	282	798 452 Sk	3,8 %	30 342 Sk	5,9 %		47 109 Sk	

S p o l u	
10 344	
88 271 285 Sk			
4 687 601 Sk		
6 541 297 Sk	

2. Odhad dopadov na obyvateľov, hospodárenie podnikateľskej sféry a iných  právnických osôb

	Dopad na obyvateľov možno charakterizovať  ako pozitívne  zvýšenie príjmov osôb odkázaných na dávky z výsluhového zabezpečenia vojakov.

3. Odhad dopadov na životné prostredie

		Návrh zákona nemá dopad na životné prostredie.

4. Odhad dopadov na zamestnanosť

		Zvýšenie výsluhových príspevkov a výsluhových dôchodkov zo sociálneho zabezpečenia vojakov nemá vplyv na zamestnanosť.

Alternatíva II

Dôvodová správa

Všeobecná časť:

Ministerstvo práce, sociálnych vecí a rodiny Slovenskej republiky spracovalo návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia. V tomto materiáli sa okrem iného navrhuje zvýšenie dôchodkov priznaných zo všeobecného systému sociálneho zabezpečenia o 5 % (alternatívne o 7,1 %). Návrh zákona sa nevzťahuje na výsluhové príspevky a výsluhové dôchodky zo sociálneho zabezpečenia vojakov.
Na zvyšovanie výsluhových dôchodkov a výsluhových príspevkov zo sociálneho zabezpečenia vojakov sa do 31. júla 2001 vzťahovali predpisy, podľa ktorých sa zvyšovali priznané dôchodky vo všeobecnom (civilnom) systéme dôchodkového zabezpečenia. Vzhľadom na to, že s účinnosťou od 1. augusta 2001 bol novelizovaný § 59 zákona č. 114/1998 Z. z. o sociálnom zabezpečení vojakov je nutné zvýšiť dôchodky osobitným zákonom. Podľa novelizovaného znenia § 59 je súčasne potrebné, aby zvyšovanie výsluho-vých príspevkov a výsluhových dôchodkov zo sociálneho zabezpečenia vojakov bolo vykona-né najskôr odo dňa zvýšenia dôchodkov vyplácaných Sociálnou poisťovňou.
Vzhľadom na uvedené skutočnosti sa rovnako ako v roku 2001 predkladá návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 tak, aby s účinnosťou od 1. júla 2002 bolo možné upraviť aj vojenské výsluhové príspevky a dôchodky. Zvýšenie výsluhových príspevkov a výsluhových dôchodkov zo sociálneho zabezpečenia vojakov sa navrhuje podľa odporúčania Legislatívnej rady vlády Slovenskej republiky vykonať tak, aby bolo rovnaké ako zvyšovanie dôchodkov zo všeobecného systému sociálneho zabezpečenia, ktoré navrhlo Ministerstvo práce, sociálnych vecí a rodiny Slovenskej republiky, t. j. o 5 % (alternatívne o 7,1 %).
	V tabuľke, ktorá je súčasťou tejto dôvodovej správy, sú uvedené ekonomické dopady navrhovaného zvýšenia výsluhových príspevkov a výsluhových dôchodkov zo sociálneho zabezpečenia vojakov. Vyplýva z nich, že pri schválení navrhovaného zvýšenia uvedených príspevkov a dôchodkov bude mesačne potrebné vynaložiť 4,4 mil. Sk (alt. 6,3 mil. Sk) mesačne. Uvedená finančná potreba bude pokrytá príspevkom poskytovaným z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného podľa § 81 ods. 1 písm. c) zákona č. 114/1998 Z. z. o sociálnom zabezpečení vojakov v znení neskorších predpisov. Navrhovaná právna úprava nebude mať zvýšený dopad na štátny rozpočet.
	V ďalších rokoch bude na uvedené zvýšenie dôchodkov potrebné vynaložiť sumu cca 52,8 mil. Sk (alt. 75,6 mil. Sk) ročne. Táto suma bude taktiež uhrádzaná v rámci príspevku poskytovaného z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného.
	Návrh zákona nebude mať dopad na zamestnanosť a na tvorbu pracovných miest. Návrh zákona je v súlade s Ústavou Slovenskej republiky   a platným právnym poriadkom. 
	Predmetný návrh zákona sa týka len úzkej skupiny občanov Slovenskej republiky, ktorí poberajú výsluhové príspevky alebo výsluhové dôchodky zo sociálneho zabezpečenia vojakov  a nadväzuje na návrh zákona o zvýšení dôchodkov v roku 2002, o úprave dôchodkov priznaných v roku 2003 a o zmene a doplnení niektorých zákonov v oblasti sociálneho zabezpečenia, ktorý spracovalo Ministerstvo práce, sociálnych vecí a rodiny Slovenskej republiky. Z uvedeného dôvodu nebol návrh zákona predložený na rokovanie Rady hospodárskej a sociálnej dohody.

Doložka zlučiteľnosti
právneho predpisu
s právom Európskych spoločenstiev a právom Európskej únie

1.	Navrhovateľ právneho predpisu: vláda Slovenskej republiky

2.	Názov návrhu právneho predpisu: zákon o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002.

3.	Záväzky Slovenskej republiky vo vzťahu k Európskym spoločenstvám a Európskej únii:
a)	identifikácia predmetu návrhu právneho predpisu z pohľadu Európskej dohody o pridružení, Národného programu pre prijatie acquis comunautaire, Partnerstva pre vstup, Bielej knihy, screeningu a plánu legislatívnych úloh vlády Slovenskej republiky,
Predkladaný návrh zákona svojou problematikou nepatrí medzi prioritné oblasti aproximácie práva uvedené v článku 70 Európskej dohody o pridružení a svojou problematikou nepatrí ani medzi priority odporúčané v  Bielej knihe. Problematika návrhu zákona nie je prioritou aproximácie práva ani podľa aktualizovaného znenia NPAA, Partnerstva pre vstup, screeningu, Pravidelnej správy Európskej komisie o stave pripravenosti SR na členstvo v EÚ a Prioritných úloh vlády SR na rok 2002. 
Návrh zákona o zvýšení výsluhových príspevkov a výsluhových dôchodkov zo sociálneho zabezpečenia vojakov v roku 2002 nie je úlohou zahrnutou do Plánu legislatívnych úloh vlády Slovenskej republiky na rok 2002,
b)  identifikácia záväzkov vyplývajúcich zo schválených negociačných pozícií v príslušnej  kapitole, ktorá je predmetom návrhu právneho predpisu: bezpredmetné.

4.	Problematika návrhu právneho predpisu nie je upravená v práve Európskych spoločenstiev a v práve Európskej únie.

5.	Stupeň zlučiteľnosti návrhu právneho predpisu s právom Európskych spoločenstiev a právom Európskej únie: bezpredmetné.

6.	Gestor: bezpredmetné.

7.	Účasť expertov pri príprave návrhu právneho predpisu a ich stanovisko k zlučiteľnosti návrhu právneho predpisu s právom Európskych spoločenstiev a právom Európskej únie: bezpredmetné, žiadny expert sa nezúčastnil pri príprave návrhu zákona.

Osobitná časť:

K § 1:
	Navrhuje sa zvýšiť výsluhové príspevky a výsluhové dôchodky v celkovom počte 10 344 dávok alternatívne o 5 % alebo o 7,1 %, rovnako ako vo všeobecnom (civilnom) systéme sociálneho zabezpečenia (poistenia).

K § 2:
	Navrhuje sa ustanovenie, ktoré zabraňuje dvojitej valorizácii vdovských výsluhových dôchodkov a sirotských výsluhových dôchodkov v prípadoch, ak už boli podľa navrhovaného zákona valorizované výsluhové dôchodky a invalidné výsluhové dôchodky, z ktorých boli vdovské výsluhové dôchodky a sirotské výsluhové dôchodky vymerané.

K § 3:
	Navrhuje sa ustanoviť, od akého dňa majú byť valorizované dôchodky podľa predkladaného návrhu zákona, a to variantne s ohľadom na ust. § 59 zákona č. 114/1998 Z. z. o sociálnom zabezpečení vojakov v znení neskorších predpisov.

K § 4:
	Navrhuje sa účinnosť zákona od 1. júla 2002. 

Doložka finančných, ekonomických a environmentálnych vplyvov a vplyvov na zamestnanosť

1. Odhad dopadov na verejné financie

Zvyšovanie dôchodkov je predložené v dvoch alternatívach.
Pri schválení navrhovaného zvýšenia uvedených príspevkov a dôchodkov bude mesačne potrebné vynaložiť 4,4 mil. Sk (alt. 6,3 mil. Sk) mesačne. Uvedená finančná potreba bude pokrytá príspevkom poskytovaným z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného podľa § 81 ods. 1 písm. c) zákona č. 114/1998 Z. z. o sociálnom zabezpečení vojakov v znení neskorších predpisov. 
	V ďalších rokoch bude na uvedené zvýšenie dôchodkov potrebné vynaložiť sumu cca 52,8 mil. Sk (alt. 75,6 mil. Sk) ročne. Táto suma bude taktiež uhrádzaná v rámci príspevku poskytovaného z rozpočtu Ministerstva obrany SR na úhradu rozdielov medzi výdavkami a príjmami osobitného účtu poistného.

Zvýšenie podľa navrhovaného modelu:

Druh dávky	Počet	Celkové nákla-dy mesačne	Mesačné náklady na zvýšenie pri zvýšení  
o 5 %	Mesačné náklady na zvýšenie pri zvýšení 
o 7,1 %	
Výsluhový dôchodok	8 679	80 274 126 Sk	4 013 707 Sk	5 699 463 Sk	
Invalidný výsluhový dôchodok	253	1 992 238 Sk	   99 612 Sk	141 449 Sk	
Výsluhový príspevok	282	798 452 Sk	      39 923 Sk	56 691 Sk	
Vdovský výsluhový dôchodok a vdovec-ký výsluhový dô-chodok	981	4 807 746 Sk	   240 387 Sk	341 350 Sk	
Sirotský výsluhový dôchodok	149	399 012 Sk	   19 950 Sk	28 330 Sk	

S p o l u	
10 344	
88 271 574 Sk	
4 413 579 Sk	
6 267 282 Sk	

2. Odhad dopadov na obyvateľov, hospodárenie podnikateľskej sféry a iných  právnických osôb

	Dopad na obyvateľov možno charakterizovať  ako pozitívne  zvýšenie príjmov osôb odkázaných na dávky z výsluhového zabezpečenia vojakov.

3. Odhad dopadov na životné prostredie

		Návrh zákona nemá dopad na životné prostredie.

4. Odhad dopadov na zamestnanosť

		Zvýšenie výsluhových príspevkov a výsluhových dôchodkov zo sociálneho zabezpečenia vojakov nemá vplyv na zamestnanosť.